《次韵分宁罗簿赠行二首》
宋代·王炎

已丑太常第，君家登两翁。
黄鹄久仙去，不亡有流风。
小阮最逸群。未几鱼化龙。
江城始解后，岩邑仍过从。
谓予偕二父，联名千佛中。
一见辞色庄，再款肺腑通。
议论到易象，或借听于聋。
我行踏京尘，君栖簿书丛。
情亲不厌久，语别殊匆匆。
回首川陆隔，天寒悲塞鸿。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。